b'\n_START_ARTICLE_\nAbstraktna umetnost\n_START_PARAGRAPH_\nAbstraktna umetnost je smer v modernem slikarstvu, pri kateri sta \xc4\x8dista oblika in barva, skupaj z uporabljenimi materiali in podlago, vsebina dela. Abstraktno umetnost najdemo tudi v muslimanskih in drugih starih umetnostih._NEWLINE_Abstrakcija pomeni odmik od realnosti v upodabljanju podob v umetnosti. Ta odmik od natan\xc4\x8dnega prikaza je lahko zelo majhen ali lahko je delen ali pa celoten._NEWLINE_Med zelo \xc5\xa1tevilna umetni\xc5\xa1ka gibanja, ki poosebljajo delno abstrakcijo bi lahko \xc5\xa1teli na primer fauvizem, v katerem je barva vidno in namerno spremenjena glede na realnost in kubizem, ki o\xc4\x8ditno spreminja oblike upodobljenih oseb iz resni\xc4\x8dnega \xc5\xbeivljenja.\n_START_SECTION_\nZa\xc4\x8detki umetnosti\n_START_PARAGRAPH_\nVelik del umetnosti starodavnih kultur - znaki in risbe za keramiki, tekstilu in napisi in slike na skali - so bile preproste, geometrijske in linearne oblike in so predstavljale simboliko ali dekoracijo na ravni vizualnega. To pomeni, da abstraktna umetnost komunicira. Lahko je u\xc5\xbeivati v lepoti kitajske ali islamske kaligrafija, ne da bi jo mogli prebrati.\n_START_SECTION_\n19. stoletje\n_START_PARAGRAPH_\nTri umetni\xc5\xa1ka gibanja, ki so prispevala k razvoju abstraktne umetnosti so bila romantika, impresionizem in ekspresionizem. Umetni\xc5\xa1ka neodvisnost ustvarjalcev je v 19. stoletju napredovala. Vpliv cerkve se je zmanj\xc5\xa1al, pomembno je bilo zasebno pokroviteljstvo, umetniki so se la\xc5\xbeje pre\xc5\xbeivljali. Paul C\xc3\xa9zanne je v svojem kasnej\xc5\xa1em obdobju z modeliranjem barve in ploskve postavil poslago za novo vizualno umetnost, iz katere se je kasneje razvill kubizem Georges Braqua in Pabla Picassa._NEWLINE_Ekspresionisti\xc4\x8dni slikarji so raziskovali drzno uporabo barve, risali izkrivljane podobe in pretiravali. Ekspresionisti so drasti\xc4\x8dno spremenila poudarek na vsebini v prid psiholo\xc5\xa1kih stanj. Umetniki kot Edvard Munch in James Ensor so bili klju\xc4\x8dni za pojav abstrakcije v 20. stoletju. Henri Matisse, s sliko Rumena zavese (1915) je s svojo fauvisti\xc4\x8dno barvo in risbo zelo blizu \xc4\x8diste abstrakcije. Tudi v vzhodni Evropi so v poznem 19. stoletju obstajali umetniki zgodnje modernisti\xc4\x8dne filozofije.\n_START_SECTION_\n20. stoletje\n_START_PARAGRAPH_\nDedi\xc5\xa1\xc4\x8dina slikarjev kot so bili Van Gogh, Cezanne, Gauguin in Seurat je bistveno vplivala na razvoj sodobne umetnosti v 20. stoletju. Kubizem in fauvizem sta bili umetnost in gibanje, ki sta neposredno odpirala vrata do abstrakcije v 20. stoletju. Analiti\xc4\x8dni kubizem sta skupaj razvila Pablo Picasso in Georges Braque od okoli 1908 do 1912. Okoli leta 1920 je sledil sinteti\xc4\x8dni kubizem, ki so ga uporabljali Braque, Picasso, Fernand L\xc3\xa9ger, Juan Pinot, Albert Gleizes, Marcela Duchampa in ne\xc5\xa1teto drugih umetnikov in ki so uvedli tudi nove tehnike z uvajanjem razli\xc4\x8dnih tekstur, povr\xc5\xa1in, kola\xc5\xbe in drugo._NEWLINE_Okoli leta 1920 je zan\xc4\x8dilna oblika izra\xc5\xbeanja konstruktivizem, akterega predstavniki so med drugimi: Altman, Natan, Berlewi, Henryk, Buchholz, Erich, Calderara, Antonio, Dexel, Walter, Gabo, Naum, Kassak, Lajos, Kobro, Katarzyna, Lissitzky, El, Malevich, Kasimir, Martin, Kenneth, Mashkov, Ilya, Moholy-Nagy, Laszlo, Pevsner, Antoine, Popova, Liubov, Richter, Hans, Rodchenko, Alexander, Stazewski, Henryk, Stepanova, Varvara, Tatlin, Vladimir, Vesnin, Alexander - ve\xc4\x8d na: _NEWLINE_Kazimir Malevich pa je bil predstavnik suprematizma kot naslednika kubizma in futurizma. Drugi predstavniki so \xc5\xa1e: Chashnik, Ilya, Coventry, Keith, Kliun, Ivan, Lissitzky, El, Malevich, Kasimir, Mayakovski, Vladimir, Popova, Liubov, Puni, Ivan, Rozanova, Olga, Stazewski, Henryk, Strzeminski, Wladyslaw, Suetin, Nikolai - ve\xc4\x8d na: _NEWLINE_Na za\xc4\x8detku 20. stoletja so se povezave umetnikov po Evropi in v Ameriko zelo raz\xc5\xa1irile, kar je pripomoglo k ustvarjanju novih oblik modernizma. S pomo\xc4\x8djo umetni\xc5\xa1kih knjig, razstav in drugih manifestacij, so bili odprti viri za eksperimentiranje in razpravljanje o raznolikosti na\xc4\x8dinov abstrakcije._NEWLINE_Bauhaus v Weimarju je bila \xc5\xa1ola ustanovljena leta 1919. Filozofija je temeljila na u\xc4\x8dnem programu, ki je uveljavljal enotnost vseh vizualnih in plasti\xc4\x8dnih umetnosti tako iz arhitekture in slikarstva kot tkanja in vitra\xc5\xbea. Ta filozofija je zrasla iz ideje umetnosti in obrti v Angliji in Nem\xc4\x8diji. Med u\xc4\x8ditelji so bili Paul Klee, Wassily Kandinsky, Johannes Itten, Josef Albers, Anni Albers, Theo van Doesburg in L\xc3\xa1szl\xc3\xb3 Moholy-Nagy. Leta 1925 se je \xc5\xa1ola preselila v Dessau in bila z za\xc4\x8detkom nacizma leta 1932 zaprta. Umetniki so ve\xc4\x8dinoma emigrirali v \xc5\xa0vico in Ameriko._NEWLINE_Do za\xc4\x8detka leta 1940 je bilo glavno gibanje v moderni umetnosti (ekspresionizem, kubizem, abstrakcija, nadrealizem in dadaizem) zastopano v New Yorku. Svoboda delovanje je prispevala k uspehu. Poleg iz Evrope prebeglih umetnikov so se izoblikovali tudi doma\xc4\x8di ustvarjalci. Najbolj znana skupina ameri\xc5\xa1kih umetnikov, je postala znana kot abstraktni ekspresionisti New York School. Umetnika in u\xc4\x8ditelja John D. Graham in Hans Hofmann sta postala pomembne osebnosti, znana sta postala tudi Jackson Pollock in Franz Kline.\n_START_SECTION_\n21. stoletje\n_START_PARAGRAPH_\nDigitalna umetnost, ra\xc4\x8dunalni\xc5\xa1ka umetnost, internetna umetnost, hard-edge slikarstvo, geometrijska abstrakcija, appropriation, hiperrealizem, fotorealizem, ekspresionizem, minimalizem, liri\xc4\x8dna abstrakcija, pop art, op art, abstraktni ekspresionizem, barvno slikarstvo, \xc4\x8drno-belo slikarstvo, neo-ekspresionizem, kola\xc5\xbe, decollage, posredni\xc5\xa1tvo, monta\xc5\xbea, digitalno slikarstvo, postmoderna umetnost, neodadaizem, oblikovano slikarsko platno, stenska poslikava okolja, grafiti, slikanje likov, krajinsko slikarstvo, portretno slikarstvo je le nekaj smeri uveljavljenih na za\xc4\x8detku 21. stoletja._NEWLINE_Glavne teme abstrakcije 21. stoletja so \xc5\xa1e vedno transcendentalnost, kontemplativnost in brez\xc4\x8dasnost in njeni predstavniki kot Barnett Newman, John McLaughlin in Agnes Martin. Poeti\xc4\x8dna, lirska abstrakcija in \xc4\x8dutna uporaba barv se vidi v delih slikarjev kot so Robert Motherwell, Patrick Heron, Kenneth Noland, Sam Francis, Cy Twombly, Richard Diebenkorn, Helen Frankenthaler, Joan Mitchell, med drugi.'